**ชื่อเรื่อง** ปัจจัยที่ส่งผลต่อจิตสาธารณะของนักเรียนชั้นประถมศึกษาตอนปลาย สังกัดสำนักงานเขตพื้นที่การศึกษาประถมศึกษาบึงกาฬ

**ผู้วิจัย** บัวชมภู ภูกองไชย **ปริญญา** ค.ม. (วิจัยและประเมินผลการศึกษา)

**อาจารย์ที่ปรึกษา** อาจารย์ ดร.ปิยะธิดา ปัญญา อาจารย์ที่ปรึกษาวิทยานิพนธ์หลัก

ผศ.ดร.ไพศาล วรคำ อาจารย์ที่ปรึกษาวิทยานิพนธ์ร่วม

**มหาวิทยาลัยราชภัฏมหาสารคาม 2558**

**บทคัดย่อ**

การวิจัยครั้งนี้มีวัตถุประสงค์เพื่อ 1) ศึกษาความสัมพันธ์ระหว่างเจตคติต่อจิตสาธารณะ การรับรู้ความสามารถของตนเอง การถ่ายทอดจิตสาธารณะจากครอบครัว การถ่ายทอดจิตสาธารณะจากสถานศึกษา และการถ่ายทอดจิตสาธารณะจากสื่อมวลชนกับจิตสาธารณะ ของนักเรียนชั้นประถมศึกษาตอนปลาย สังกัดสำนักงานเขตพื้นที่การศึกษาประถมศึกษาบึงกาฬ 2) สร้างสมการพยากรณ์จิตสาธารณะของนักเรียนชั้นประถมศึกษาตอนปลาย สังกัดสำนักงานเขตพื้นที่การศึกษาประถมศึกษาบึงกาฬ

กลุ่มตัวอย่างเป็นนักเรียนที่กำลังศึกษาอยู่ในระดับชั้นประถมศึกษาปีที่ 4-6 ปีการศึกษา 2557 สังกัดสำนักงานเขตพื้นที่การศึกษาประถมศึกษาบึงกาฬ จำนวน 462 คน ได้มาโดยวิธีการสุ่มแบบหลายขั้นตอน(multi–stage random sampling ) เครื่องมือที่ใช้มี 2 ฉบับได้แก่ 1) แบบวัดจิตสาธารณะ ค่าอำนาจจำแนกตั้งแต่ .37 ถึง .81 มีค่าความเชื่อมั่น .87 2) แบบวัดปัจจัยที่ส่งผลต่อจิตสาธารณะ ค่าอำนาจจำแนกตั้งแต่ .33 ถึง .81 มีค่าความเชื่อมั่น .95 สถิติที่ใช้ในการวิเคราะห์ข้อมูล คือ ร้อยละ ค่าเฉลี่ย ส่วนเบี่ยงเบนมาตรฐาน *สัมประสิทธิ์สหสัมพันธ์เพียร์สัน แล*ะ*การวิเคราะห์ถดถอยพหุคูณ (*Multiple Regression Analysis) *โดยวิธี* Stepwise *ผลการวิจัยสรุปผลได้ดังนี้*

1. ความสัมพันธ์ระหว่างเจตคติต่อจิตสาธารณะ การรับรู้ความสามารถของตนเอง การถ่ายทอดจิตสาธารณะจากครอบครัว การถ่ายทอดจิตสาธารณะจากสถานศึกษา และการถ่ายทอดจิตสาธารณะจากสื่อมวลชนกับจิตสาธารณะของนักเรียนชั้นประถมศึกษาตอนปลาย สังกัดสำนักงานเขตพื้นที่การศึกษาประถมศึกษาบึงกาฬ มีความสัมพันธ์กันทางบวก อย่างมีนัยสำคัญทางสถิติที่ระดับ .01 โดยมีค่าสัมประสิทธิ์สหสัมพันธ์ เท่ากับ .58 ถึง .81
2. ค่าน้ำหนักความสำคัญของปัจจัยที่สามารถร่วมกันพยากรณ์จิตสาธารณะอย่างมีนัยสำคัญทางสถิติที่ระดับ .01 โดยการรับรู้ความสามารถของตน () มีค่าน้ำหนักการพยากรณ์มากที่สุด รองลงมาคือ การถ่ายทอดจิตสาธารณะจากครอบครัว () และเจตคติต่อจิตสาธารณะ ()มีค่าสัมประสิทธิ์ของตัวแปรพยากรณ์ในรูปคะแนนมาตรฐาน (β)เท่ากับ .470, .258 และ .165 ตามลำดับ และในรูปแบบคะแนนดิบ (b) เท่ากับ .313, .220 และ .105 ตามลำดับ มีอำนาจในการพยากรณ์จิตสาธารณะ ของนักเรียนชั้นประถมศึกษาตอนปลาย สังกัดสำนักงานเขตพื้นที่การศึกษาประถมศึกษาบึงกาฬ ร้อยละ 69.50 โดยเขียนในรูปคะแนนดิบและคะแนนมาตรฐาน ได้ดังนี้

สมการพยากรณ์ในรูปคะแนนดิบ

= -.107+.313+.220+.105

สมการณ์พยากรณ์ในรูปคะแนนมาตรฐาน

 = .470+.258+.165